**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2015. gada 3. februāra noteikumos Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” sagatavoti, lai nodrošinātu finansējuma pārdali 2020. gadā kredītprocentu dzēšanai lauksaimniecības un lauksaimniecības produktu pārstrādes jomā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta 3.1un ceturtā daļa un likums “Par valsts budžetu 2020. gadam” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2015. gada 3. februāra noteikumos Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr. 59) noteikta kārtība, kādā piešķir valsts un Eiropas Savienības atbalstu, kā arī atbalsta piešķiršanas kritēriji un atbalsta apmērs 2020. gadam, paredzot, ka daļējai kredītprocentu dzēšanai primāro lauksaimniecības produktu ražotājiem atvēlēti 6 168 958 *euro*, atbilstīgām lauksaimniecības un mežsaimniecības pakalpojumu kooperatīvajām sabiedrībām – 1 500 000 *euro* un lauksaimniecības produktu pārstrādei un zvejas un akvakultūras produktu apstrādei – 2 405 113 *euro*.Lauku atbalsta dienests ir apkopojis iesniegto pieteikumu skaitu un pieteiktā atbalsta summu, no kuras lauksaimniecības produktu pārstrādei un zvejas un akvakultūras produktu pārstrādei apstiprinātais atbalsta apmērs ir 900 000 *euro* un atbilstīgām lauksaimniecības un mežsaimniecības pakalpojumu kooperatīvajām sabiedrībām – 660 556 *euro*. Savukārt primāro lauksaimniecības produktu ražotājiem pieteikti 10 316 722 *euro*. Lai primārajiem lauksaimniecības produktu ražotājiem netiktu piemērots 59,80% atbalsta proporcionālais samazinājums, nepieciešams pārdalīt atbilstīgām lauksaimniecības un mežsaimniecības pakalpojumu kooperatīvajām sabiedrībām un lauksaimniecības produktu pārstrādei un zvejas un akvakultūras produktu apstrādei pārpalikušo plānoto atbalsta summu.Ievērojot Finanšu ministrijas iebildumu par to, ka piešķirtais atbalsts ir atgūstams no atbalsta saņēmēja arī tad, ja saskaņā ar Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam pārkāpumu pieļāvis, piemēram, atbalsta sniedzējs, noteikumu Nr.59 7.2 punktā vārdu “Ja atbalsta saņēmējs ir pārkāpis [..]” jāaizstāj ar vārdiem “Ja ir pārkāptas [..]”, tā precizējot noteikumu Nr. 59 7.2 punktu.Ievērojot Finanšu ministrijas iebildumu par to, ka noteikumu Nr.59 11.8. apakšpunkts paredz atbalsta kumulāciju, noteikumi Nr. 59, lai nodrošinātu kumulācijas normu korektu ievērošanu, ir papildināti ar 10.1 punktu, kurā noteikts, ka atbalsta pretendentam ir jāiesniedz visa informācija par plānoto un piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti plānoto vai piešķirto atbalsta summu, ja atbalstu plānots kumulēt par vienām un tām pašām izmaksām, ievērojot noteikumu Nr. 59 11.8. apakšpunkta nosacījumus.Tā kā daļu projektu saskaņā ar noteikumu Nr. 59 43.1., 43.2. un 43.3. apakšpunktu nav iespējams īstenot līdz 2020. gada beigām Covid-19 ietekmes dēļ, jo tiek kavēta iekārtu un aprīkojuma piegāde no citām valstīm, projektu īstenošanas termiņš ir pagarināts līdz 2021. gada 1. jūnijam, paredzot iesniegt starppārskatu 2020. gadā (termiņu nosaka Lauku atbalsta dienests), lai varētu saņemt atlikušos 10% finansējuma projekta īstenošanai. Atbalsta pretendenti ir zinātniskās institūcijas, kuru pamatdarbība nav saistīta ar saimniecisko darbību, un tās negūst regulārus ieņēmumus, tādēļ tām ir ļoti grūti atrast brīvus finanšu līdzekļus projekta pilnai īstenošanai. Lai nodrošinātu piešķirtā finansējuma izlietojuma kontroli, pēc projekta īstenošanas zinātniskajām institūcijām Lauku atbalsta dienestā ir jāiesniedz samaksu apliecinošu dokumentu kopsavilkums par projektam izlietoto finansējumu. Ja zinātniskās institūcijas neizlietos projektam piešķirto finansējumu 100% apmērā, Lauku atbalsta dienests atprasīs neizlietoto finansējuma daļu no zinātniskās institūcijas, tā nodrošinot valsts atbalsta lietderīgu un attaisnotu izlietojumu. Starppārskats satur informāciju par projektā jau īstenotajiem pasākumiem un informāciju par tiem pasākumiem, kurus plānots īstenot līdz 2021. gada 1. jūnijam.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu.Uzņēmumos lieli līdzekļi tiek novirzīti aizdevumu atmaksai, bet tos varētu izmantot efektīvāk, novirzot investīcijām efektivitātes palielināšanai un jaunu darbavietu radīšanai.Šī iemesla dēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē | Informācija par noteikumu projektu 07.10.2020. ievietota tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes [www.mk.gov.lv](http://www.mk.gov.lv) sadaļā "Ministru kabineta diskusiju dokumenti".  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Voiče 67027121

linda.voice@zm.gov.lv